****

**ИЗРАЕЛ – НОВА ГОДИНА 2018**

**Дата: 29.12.2017 – 03.01.2018**

**6 дни / 5 нощувки / 5 закуски / 5 вечери**

**МАРШРУТ**: **София – Тел Авив – Яфо – Кесария – Хайфа – Акра – Назарет – Кана – Сафед – Голан – Тиберия - Капернаум – Табха – планината на Блаженствата - Каср Ал Яхуд – Йерихон - Мъртво море – Витлеем – Йерусалим – Лод – София**



**Акценти на програмата:**

* **Йерусалим** (Божи гроб, Сион, Гетсимания, Стената на плача)
* **Витлеем** (църквата Рождество Христово)
* **Каср ал Яхуд** (място на Кръщението Христово)
* **Мъртво море** (време за плаж и релакс)
* **Назарет** (място на Благовещението)
* **Тиберия** (перлата на Галилейското езеро)
* **Сафед/Цфат** (един от свещенните еврейски градове, център на Кабала)
* **Капернаум** (родно място на апостоли)и **Табха** (чудото с хляба и рибите)
* **Планината на блаженствата** (панорамана гледка към Галилейското езеро)
* **Голан** (красива природа и уникални гледки)
* **Кана Галилейска** (първото чудо на Христос)
* **Йерихон (**най-древният град в света**)**
* **Акра** (епохата на кръстоносците)
* **Хайфа** (Бахайските градини)
* **Кесария Маритима** (следи от Римската епоха, акведукта)
* **Лод** (църквата св. Георги с гроба на светеца)
* **Тел Авив и Яфо** (древност и съвремие в едно)

**ТУРИСТИЧЕСКА ПРОГРАМА**

**1 ден – Летище Бен Гурион – Яфо – Тел Авив – Кесария**

Сборен час на летище София, Терминал 2 в **08:20 ч** (задължително 3 часа преди полета), полет за Тел Авив в **11:20 ч.** Пристигане на летище „Бен Гурион“ в **14:00 ч.** Посрещане в залата за пристигащи от представител на местния туроператор. Панорамна обиколка на Тел Авив. Туристическа програма в Яфо, един от най-старите градове в Близкия изток. Разходка в района на старото пристанище, където скрити в тесни павирани улички има множество чудесни ресторанти, предлагащи морски ястия, малки кафенета и пекарни. Отпътуване на север. По тътя спирка на римския акведукт в Кесария, столица на Юдея по времето на римляните. Настаняване в хотел в района на Кесария**. Вечеря.** **Нощувка**.

**2 ден – Хайфа – Акра – Кана – Назарет**

**Закуска.** Отпътуване за Хайфа. Разглеждане на красивия пристанищен град Хайфа, разположен на брега на Средиземно море. Посещение на Бахайските градини и залива на Хайфа. Заминаване за Акрa, една от последните военни бази и столица на кръстоносците за повече от един век. Посещение на Цитаделата на хоспиталиерите, тунелите на тамплиерите, Древния град и пристанището. Следва Кана Галилейска, където Христос извършва своето първото чудо превръщайки водата във винo. Заминаване за град Назарет, по пътя панорамна гледка към долината Армагедон, място на последната битка между Доброто и Злото. Посещение на църквата „Благовещение“ в Назарет, където Архангел Гавраил съобщава на Дева Мария, че ще роди Син Господен, и където Христос е живял по-голяма част от своя живот, и работилницата на Свети Йосиф. Свободно време. Настаняване в хотел. **Вечеря.** **Нощувка в Назарет**.

**3 ден – Назарет – Сафед (Цфат) – Голански възвишения - планината на Блаженствата - Капернаум – Табха – Тиберия**

**Закуска.** Заминаване за Сафед, един от четирите свещени еврейски града, наред с Йерусалим, Хеврон и Тиберия, център на известното религиозно течение в юдаизма – Кабала. Отпътуване за Табха. Разглеждане на останките от древната синагога и руините на къщата на Св. ап. Петър. Табха – мястото на "Чудото с умножаването на рибите и хляба". Планината на Блаженствата, където Иисус е казал прочутата си проповед. Обиколка на Голанските възвишения, с прекрасна гледка към Галилейското езеро, красивите долини, пасища и заснежени планини. Посещение на град Тиберия, разположен при Галилейското езеро. Връщане в Назарет. **Новогодишна Гала Вечеря**. **Нощувка**.

**4 ден – Назарет – Мъртво море – Каср ал Яхуд – Йерихон – Витлеем**

**Закуска.** Отпътуване за Мъртво море – най-ниската точка в света, около 420 метра под морското равнище. Свободно време за къпане и релакс. Посещение на Каср ал Яхуд – мястото при река Йордан, където е било кръщението на Иисус Христос. Посещение на Йерихон – най-ниско разположеният град под морското равнище и едно от най-древните селища в света. Манастира на изкушенията, разположен в скалите, където Иисус Христос е постил и се е молил четиридесет дена и четиридесет нощи. Отпътуване за Витлеем. Посещение на рожденото място на Господ Иисус Христос във Витлеем, и построената в чест на това събитие базилика „Рождество Христово“ – най-голямата забележителност на града. Настаняване в хотел. Вечеря. **Нощувка във Витлеем**.

**5 ден – Витлеем – Йерусалим - Витлеем**

**Закуска.** Туристическа програма в Йерусалим, който съгласно Конституцията на държавата Израел е нейна единна и неделима столица. Обиколката започва с Виа Долороса – това e улицата, по която в древен Йерусалим е минал Иисус Христос с кръста към мястото на разпятието – Голгота; Следва храмовият комплекс Божи гроб – най-святото място за Християнския свят, където е разпнат, погребан и възкръснал Христос. Програмата продължава с хълмът Сион (Давидовият град), където се намират гробът на цар Давид и стаята на Тайната вечеря. Гетсиманската градина – традиционно почитана като мястото, където Иисус Христос се моли в нощта на залавянето му. Днес за това събитие напомнят базилика, посветена на страданията Христови, и осем стари маслинови дървета, чиято възраст е над 2000 години. Посещение на Стената на плача – единствената структура, останала от Йерусалимския (Соломоновия) храм. Названието идва от това, че евреите често отиват там, за да тъжат за гибелта на храма.Връщане в хотела във Витлеем. **Вечеря.** **Нощувка**.

**6 ден - Витлеем – Йерусалим – Лод – летище Бен Гурион – София**

**Закуска.** Посещение на Новия град на Йерусалим (панорамна обиколка с автобус): Парламента на държавата Израел (Кнесет), Министерствата на Израел, Музея на Израел(отвън). Отпътуване за град Лод(древният град Лида Палестинска - посещение на църквата с гроба на Свети Георги в Лод. Трансфер до летище „Бен Гурион“. Полет за България в 18:20 ч. Пристигане на летище **София около 21:15 ч.**

**Дати на пътуване и цени:**

|  |  |  |  |  |
| --- | --- | --- | --- | --- |
| **Дати на пътуване** | **Възрастен в двойна стая** | **Трети възрастен в двойна стая** | **Дете 2-10.99 год. с двама възрастни в двойна стая** | **Единична стая** |
| 29.12.17 – 03.01.18 | 1488 лв | 1458 лв. | 1388 лв. | 1828 лв. |

**Хотели по програмата:**

|  |  |  |
| --- | --- | --- |
| **Местонахождение** | **Хотел** | **Брой нощи** |
| Кесария район | Edem Inn 3\* <http://www.tooly.co.il/en> или подобен | 1 |
| Назарет | St. Gabriel 3\* <http://www.stgabrielhotel.com/> или подобен | 2 |
| Витлеем | Paradise 3\* <http://www.paradisebethlehem.com/> или подобен | 2 |

**Пакетната цена включва:**

- самолетен билет София – Тел Авив – София с редовен полет на авиокомпания Ел Ал с включен багаж;

- летищни такси (253 лв. към 01.05.2016 г.);

- 1 нощувкa със закуска и вечеря в района на Кесария, хотел 3\*;

- 2 нощувки със закуска и вечеря в Назарет, хотел 3\*;

- 2 нощувки със закуска и вечеря във Витлеем, хотел 3\*;

- екскурзовод на български език по целия маршрут;

- луксозен автобус с безплатен WI-FI;

- саунд система със слушалки по време на туровете;

- разходка с лодка в Галилейското езеро

- всички трансфери по програмата;

- всички екскурзии по програмата;

- входни такси за обектите по програмата;

- Сертфикат за хаджийство;

- водач, придружаващ групата по време на целия престой;

- медицинска застраховка асистънс ЗАД "АРМЕЕЦ" АД, с покритие 10 000 евро.

**Цената не включва:**

**-** Новогодишна гала вечеря – **очакваме цена** (заплаща се в България)

- бакшиши – 5 долара на турист на ден (заплащат се в Израел);

- допълнителни мероприятия и екскурзии (по желание):

\*обяд в рибен ресторант при Галилейско езеро – 20 щ.д. (заплащат се в Израел);

- лични разходи.

**Полетно разписание:**

|  |  |  |  |  |
| --- | --- | --- | --- | --- |
| LY 552 | София | 11:20 | Тел Авив | 14:00 |
| LY 551 | Тел Авив | 18:20 | София | 21:15 |

**Условия за резервация:**

**Начин на плащане**: депозит – 450 лв., копие от валиден международен паспорт, доплащане – до 30 дни преди датата на отпътуване.

**Минимален брой туристи за осъществяване на екскурзията**: 25 туристи.

**Срок за уведомление при недостигнат минимален брой туристи:** 7 дни преди началната дата.

**Необходими документи**: задграничен паспорт; няма визови, санитарни и медицински изисквания.

**Забележка:** Цените са калкулирани при курс на щатския долар **1 USD = 1.80 лв.** При значителна промяна на курса, Туроператора си запазва правото за промяна на цената.

Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160173000000032/ валидна до 30.07.2018 г.

